CELEX: 
Language: lv
Date: 2017-11-16 00:00:00
Title: KOMISIJAS DELEĢĒTĀ REGULA (ES) …/.. par budžeta līdzekļu procenta palielināšanu projektiem, ko apakšprogrammā "Vide" atbalsta ar rīcības dotācijām projektiem, kuri atbalsta dabas un bioloģiskās daudzveidības saglabāšanu saskaņā ar Eiropas Parlamenta un Padomes 2013. gada 11. decembra Regulas (ES) Nr. 1293/2013 par vides un klimata pasākumu programmas (LIFE) izveidi un ar ko atceļ Regulu (EK) Nr. 614/2007, 9. panta 4. punktu

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Dabas aizsardzības tiesību aktu atbilstības pārbaude
                  1
                skaidri parādīja vajadzību Eiropas Savienībā palielināt finansējumu dabas aizsardzībai. Kā vienīgajam ES finansēšanas instrumentam, kas paredzēts tikai vides aizsardzībai un klimata pasākumiem, programmas LIFE finansētajiem saglabāšanas pasākumiem pēdējos 25 gados ir bijusi izšķirīga nozīme dabas aizsardzībā visā ES. LIFE ir arī katalizējusi plašāku dabas aizsardzības finansēšanu, sekmējot arī dabas un bioloģiskās daudzveidības politikas integrēšanu citās ES politikas jomās. Tāpēc Rīcības plāna dabai, cilvēkam un ekonomikai
                  2
                8.b pasākums aicina palielināt budžeta līdzekļus, ko atvēl rīcības dotācijām projektiem, kuri atbalsta dabas un bioloģiskās daudzveidības saglabāšanu saskaņā ar programmu LIFE. 
            
            
               Eiropas Parlamenta un Padomes 2013. gada 11. decembra Regulas (ES) Nr. 1293/2013 par vides un klimata pasākumu programmas (LIFE) izveidi un ar ko atceļ Regulu (EK) Nr. 614/2007
                  3
                (turpmāk “LIFE regula”), 9. pantā 3. punktā ir noteikts, ka vismaz 55 % no budžeta līdzekļiem, ko atvēl rīcības dotācijām, piešķirami projektiem, kuri atbalsta dabas un bioloģiskās daudzveidības saglabāšanu. Saskaņā ar 9. pantu 4. punktu Komisija ir pilnvarota pieņemt deleģēto aktu, lai šo procentu paaugstinātu par ne vairāk kā 10 %, radot jaunu piešķiramo minimumu – 60,5 % no budžeta līdzekļiem projektiem, kuri atbalsta dabas un bioloģiskās daudzveidības saglabāšanu. Paaugstināšanas nosacījums ir tas, ka divus gadus pēc kārtas kopējais pieprasītais finansējums priekšlikumiem, uz kuriem attiecas prioritārā joma "Daba un bioloģiskā daudzveidība" un kuri apmierina minimālās kvalitātes prasības, vairāk nekā par 20 % pārsniedz attiecīgo apmēru, kas aprēķināts diviem gadiem pirms minētajiem gadiem.
            
            
               Šis nosacījums ir izpildīts, jo pieprasītie līdzekļi projektu priekšlikumos prioritārajā jomā "Daba un bioloģiskā daudzveidība", kuri apmierina minimālās kvalitātes prasības, 2014. un 2015. gadā par vairāk nekā 63 % pārsniedz kopējos pieprasītos līdzekļus prioritārās jomas "Daba un bioloģiskā daudzveidība" projektu priekšlikumos, kuri apmierina minimālās kvalitātes prasības 2012. un 2013. gadā. 
            
            
               Aprēķinos ņemti vērā visi izmēģinājuma, demonstrējumu, paraugprakses, sagatavošanas, tehniskās palīdzības un integrēto projektu priekšlikumi prioritārajā jomā "Daba un bioloģiskā daudzveidība" 2014. un 2015. gadā, kuri saņēmuši pietiekamu vērtējumu, iegūstot minimālos kopējos pietiekamos 55 punktus, jo tāda bija piemērojamā minimālā kvalitātes prasība. Divos iepriekšējos gados – 2012. un 2013. – minimālās kvalitātes prasības apmierināja visi "Dabas un bioloģiskās daudzveidības" projekti ar vērtējumu, kas bija pietiekams pēc visiem kritērijiem
                  4
               . 
            
            
               Budžeta izteiksmē pieaugums programmas līmenī ir neitrāls, jo tā ir tikai pārbīde starp prioritārajām jomām. Laikposmam no 2018. līdz 2020. gadam minimālo līdzekļu palielinājums projektiem, kas atbalsta dabas un bioloģiskās daudzveidības saglabāšanu, atbilstu aptuveni EUR 46,7 miljoniem un atbilstu aptuveni EUR 55,4 miljoniem visiem pasākumiem, kas paredzēti dabai un bioloģiskajai daudzveidībai kopā.
            
            
            
               2.APSPRIEŠANĀS PIRMS AKTA PIEŅEMŠANAS
            
            
               (1)Sagatavošanas darbu vidū bija apspriešanās ar ieinteresētajām personām.
            
            
               Vajadzību palielināt finansējumu LIFE projektiem, kuru centrā ir daba un bioloģiskā daudzveidība, apstiprina tālāk uzskaitītie dokumenti, kuri tika plaši apspriesti.
            
            
               (a)Putnu direktīvas un Dzīvotņu direktīvas atbilstības pārbaude
            
            
               Putnu direktīvas un Dzīvotņu (biotopu) direktīvas atbilstības pārbaudē notika plaša pierādījumu vākšana un apspriešanās ar daudzām ieinteresētajām personām dalībvalstu un ES mērogā, ieskaitot 12 nedēļu sabiedrisko apspriešanu, kas piesaistīja nepieredzēti lielu interesi un saņēma vairāk nekā 552 000 atbilžu. Viens no galvenajiem atbilstības pārbaudes secinājumiem: finansējuma pieejamības ierobežojums pastāvīgi tiek uztverts par spēcīgu (negatīvu) ietekmi uz īstenošanu, jo visas vajadzīgās darbības prasa laiku un pienācīgus finansiālos līdzekļus
                  5
               . Visā atbilstības pārbaudē izcelta LIFE lielā nozīme Natura 2000 īstenošanā un uzsvērts, ka papildus programmas LIFE piešķīrumam nevienā citā ES fondā nav dabai un bioloģiskajai daudzveidībai atvēlētu iezīmēto līdzekļu un valstu līdzfinansējums nešķiet spējīgs segt atlikušo iztrūkumu. Putnu direktīvas un Dzīvotņu direktīvas atbilstības pārbaudes iznākums ļāva pieņemt iepriekš minēto Rīcības plānu dabai, cilvēkam un ekonomikai.
            
            
               (b)ES bioloģiskās daudzveidības stratēģijas līdz 2020. gadam termiņa vidusposma pārskats
                  6
               .
            
            
               Lielākā daļa vidusposma pārskatā izmantoto faktu ņemta no šajā kontekstā notikušajām apspriešanām (piemēram, „dabas direktoru” sanāksmes un bioloģiskās daudzveidības un dabas koordinācijas grupa, kur iesaistītas dalībvalstis un galvenās ieinteresēto personu grupas)
                  7
               .
            
            
               Vidusposma pārskatā apstiprināts, ka dabas un bioloģiskās daudzveidības saglabāšanai domātie LIFE projekti ir efektīvi dabas un bioloģiskās daudzveidības saglabāšanas līdzekļi.
            
            
               (c)Ārējs, neatkarīgs pētījums LIFE vidusposma pārskatam
                  8
               .
            
            
               Ārēju, neatkarīgu vidusposma izvērtēšanu veica no 2016. gada marta līdz 2017. gada janvārim, izmantojot:
            
            
               kvalitatīvās novērtēšanas rīkus, ieskaitot pieejamo dokumentu izpēti, intervijas, ieinteresēto personu aptaujas un 12 nedēļas ilgušu sabiedrisko apspriešanu
                  9
               , un 
            
         
         
            
               kvantitatīvās novērtēšanas rīkus, pamatojoties uz rādītāju datubāzi un LIFE projektu datubāzi, kas galvenokārt ir LIFE+ projekti, kā arī LIFE priekšlikumu un projektu pārvaldībai izveidotos datu apstrādes rīkus.
            
            
               Tā uzsver, ka programmā LIFE ES pievienotā vērtība vislielāka ir jomas "Daba" projektiem
                  10
                un "Integrētajiem projektiem", kas aptver abas apakšprogrammas vides un klimata jomā. Ja programmas ietvaros izdara izmaiņas piešķīrumos, ieteicams šo aspektu ņemt vērā.
            
            
               (d)Specifiskais sagatavošanās darbs
            
            
               Par LIFE budžeta palielināšanu par 10 % projektiem, kas atbalsta dabas un bioloģiskās daudzveidības saglabāšanu, un budžeta kopējā finansējuma programmai LIFE nemainīšanu ir paziņots “Rīcības plāna dabai, cilvēkam un ekonomikai” 8.b pasākumā, balstoties uz Putnu direktīvas un Dzīvotņu direktīvas atbilstības pārbaudi. 
            
            
               LIFE regulas 9. panta 4. punkta nosacījums pilnvarojumam pieņemt deleģēto aktu, lai par ne vairāk kā 10 % palielinātu budžeta līdzekļu piešķīrumu rīcības dotācijām projektiem, kuri atbalsta dabas un bioloģiskās daudzveidības saglabāšanu, ir saistīts ar faktisko novēroto līdzekļu pieprasījumu kvalitātes ziņā apmierinošos projektu priekšlikumos. Tātad nosacījums liek izanalizēt pieprasījumu
                  11
               . Minētās apspriešanas un skaidrs finansējuma pieprasījuma pieaugums projektiem prioritārajā jomā “Daba un bioloģiskā daudzveidība” apstiprina ieinteresēto personu pieprasījumu palielināt finansēšanas iespējas. 
            
            
               (e)Ekspertu atzinumu izmantošana
            
            
               Putnu direktīvas un Dzīvotņu direktīvas atbilstības pārbaude
                  12
                un programmas LIFE ārējā, neatkarīgā vidusposma izvērtēšana tika veikta sadarbībā ar neatkarīgiem ārējiem ekspertiem. 
            
            
               Laikposmā no 2017. gada 4. gada oktobra līdz 2017. gada 18. oktobrim deleģētā akta galīgais projekts ir izdalīts dalībvalstu ekspertiem Vides ĢD un Klimata politikas ĢD LIFE 2014–2020 Kopīgajā ekspertu grupā
                  13
               .
            
            
               (2)Normatīvā atbilstība un vienkāršošana
            
            
               No vienkāršošanas viedokļa priekšlikums ir neitrāls, jo tikai palielina budžetu projektiem vienā prioritārajā jomā un samazina otrā.
            
            
               3.DELEĢĒTĀ AKTA JURIDISKIE ASPEKTI
            
            
               (1)Tiesiskais pamats
            
            
               Deleģētā akta tiesiskais pamats ir LIFE regulas 9. pants 4. punkts sasaistē ar 3. punktu. LIFE regulas 9. panta 4. punktā noteikts: "Komisija tiek pilnvarota vajadzības gadījumā pieņemt deleģētos aktus saskaņā ar 29. pantu, lai palielinātu šā panta 3. punktā minēto procentuālo daļu par ne vairāk kā 10 %, ar nosacījumu, ka divos sekojošos gados kopējais pieprasītais finansējums priekšlikumiem, uz kuriem attiecas dabas un bioloģiskās daudzveidības prioritārā joma, un kuri atbilst minimālajām kvalitātes prasībām, nepārsniedz vairāk kā par 20 % attiecīgo finansējuma apmēru, kāds bija aprēķināts divos gados pirms minētajiem gadiem." Tā kā ir izpildīti šās normas nosacījumi, nesenajā dabas tiesību aktu atbilstības pārbaudē ir izcelta skaidra vajadzība pēc papildfinansējuma dabas un bioloģiskās daudzveidības vajadzībām un dabas projektu īpaši izcilā ES pievienotā vērtība ir uzsvērta ārējā neatkarīgajā pētījumā, kas atbalsta programmas LIFE vidusposma novērtējumu, tiek ierosināts palielinājums.
            
            
               (2)Citi tiesiskie aspekti
            
            
               Ņemot vērā skaidri un saprotami formulēto prasību nepārprotamu izpildi tiesiskajā pamatā, nekādi citi tiesiskie aspekti nav jāņem vērā.
            
            
               4.IETEKME UZ BUDŽETU 
            
            
               Mainās finanšu plānojums apakšprogrammai "Vide". Budžeta izteiksmē izmaiņas ir neitrālas. Bioloģiskās daudzveidības un dabas aizsardzības finansējums (pants 02 02 07) 2018.–2020. gadam palielinās par EUR 55,4 miljoniem. Pantus 07 02 01 "Vide un resursu efektīva izmantošana" (ENV) un 07 02 03 "Vides pārvaldība un informācija" (GIE) skar attiecīgi samazinājumi
                  14
               . 
            
            
               Lai gan samazinājumi skar ENV un GIE budžeta posteņus, nav gaidāms, ka mazināsies finansēšanas iespējas projektiem, kuri atbilst šiem budžeta posteņiem. Tas divu samazinošu faktoru dēļ:
            
            
               kopējais budžets LIFE projektiem laikposmā no 2018. līdz 2020. gadam palielinās katru gadu, 
            
            
               saskaņā ar LIFE regulas 20. pantu 1. punkta c) apakšpunktu līdzfinansējuma likmi lielākajai daļai ENV un vides GIE projektu laikposmā no 2018. līdz 2020. gadam samazinās no 60 % uz 55 %. Tādējādi, lai gan kopējā ES iemaksa LIFE projektos samazināsies, gaidāms, ka LIFE projektos ieguldītā kopsumma nemainīsies vai augs.
            
         
         
            
            
               I tabula
            
            
               Aprēķinātais pieprasījuma pieaugums dabas un bioloģiskās daudzveidības projektiem 2014. un 2015. gadā virs pieprasījuma 2012. un 2013. gadā. 
            
            
                     
                        Kopējais līdzekļu pieprasījums divus gadus pēc kārtas priekšlikumos, uz kuriem attiecas prioritārā joma "Daba un bioloģiskā daudzveidība" un kuri apmierina minimālās kvalitātes prasības, salīdzinājumā ar attiecīgo summu divos iepriekšējos gados (LIFE regulas 9. panta 4. punkts) 
                     
                     
                        LIFE daudzgadu darba programmā 2017.–2014. gadam attiecībā uz 2014. un 2015. bāzes gadu izteikums “apmierina minimālās kvalitātes prasības” nozīmē, ka priekšlikumiem jābūt visos kritērijos saņēmušiem pietiekamu vērtējumu skalā "atbilst"/"neatbilst" un minimālo kopējo pietiekamo punktu skaitu – 55. Pēc LIFE+ noteikumiem par diviem iepriekšējiem, 2012. un 2013. gadu, tas nozīmē, ka priekšlikumiem visos kritērijos ir jābūt saņēmušiem pietiekamu vērtējumu skalā "atbilst"/"neatbilst". Minimālais pietiekamais punktu kopskaits nebija noteikts.
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Gads 
                     
                  
                  
                     
                        summa (EUR)
                     
                  
                  
                     
                         Daba un bioloģiskā daudzveidība: projekti
                     
                  
               
                     
                        2014
                     
                     
                     
                     
                  
                  
                     
                        258 214 681
                     
                  
                  
                     
                        Tradicionālie izmēģinājuma, demonstrējumu un paraugprakses projekti prioritārajā jomā "Daba un bioloģiskā daudzveidība"
                     
                  
               
                     
                  
                  
                     
                        33 385 324
                     
                  
                  
                     
                        Integrētie projekti prioritārajā jomā “Daba un bioloģiskā daudzveidība”
                     
                  
               
                     
                  
                  
                     
                        238 149
                     
                  
                  
                     
                        Tehniskās palīdzības projekti prioritārajā jomā “Daba un bioloģiskā daudzveidība”
                     
                  
               
                     
                  
                  
                     
                        1 614 641
                     
                  
                  
                     
                        Sagatavošanas projekti prioritārajā jomā “Daba un bioloģiskā daudzveidība”
                     
                  
               
                     
                        2015
                     
                     
                     
                     
                  
                  
                     
                        255 482 202
                     
                  
                  
                     
                        Tradicionālie izmēģinājumu, demonstrējumu un paraugprakses projekti prioritārajā jomā “Daba un bioloģiskā daudzveidība”
                     
                  
               
                     
                  
                  
                     
                        33 985 434
                     
                  
                  
                     
                        Integrētie projekti prioritārajā jomā “Daba un bioloģiskā daudzveidība”
                     
                  
               
                     
                  
                  
                     
                        100 000
                     
                  
                  
                     
                        Tehniskās palīdzības projekti prioritārajā jomā “Daba un bioloģiskā daudzveidība”
                     
                  
               
                     
                  
                  
                     
                        569 330
                     
                  
                  
                     
                        Sagatavošanas projekti prioritārajā jomā “Daba un bioloģiskā daudzveidība”
                     
                  
               
                     
                        Kopējais finansējums 2014. un 2015. gadā
                     
                  
                  
                     
                        583 589 761
                     
                  
                  
                     
                        Pieprasīts projektu priekšlikumos prioritārajā jomā “Daba un bioloģiskā daudzveidība”
                     
                  
               
                     
                  
                  
                     
                  
                  
                     
                  
               
                     
                        Gads 
                     
                  
                  
                     
                        summa (EUR)
                     
                  
                  
                     
                        Daba un bioloģiskā daudzveidība – projekti
                     
                  
               
                     
                        2012
                     
                     
                  
                  
                     
                        148 649 749
                     
                  
                  
                     
                        Daba
                     
                  
               
                     
                  
                  
                     
                        11 765 589
                     
                  
                  
                     
                        Bioloģiskā daudzveidība
                     
                  
               
                     
                        2013
                     
                     
                  
                  
                     
                        175 325 617
                     
                  
                  
                     
                        Daba
                     
                  
               
                     
                  
                  
                     
                        22 056 955
                     
                  
                  
                     
                        Bioloģiskā daudzveidība
                     
                  
               
                     
                        Kopējais finansējums 2012. un 2013. gadā
                     
                  
                  
                     
                        357 797 910
                     
                  
                  
                     
                        Attiecīgā summa vienāda ar LIFE+ "Daba un bioloģiskā daudzveidība" priekšlikumos pieprasīto 
                     
                  
               
                     
                  
                  
                     
                  
                  
                     
                  
               
                     
                        Starpība starp pieprasījumu divos gados pēc kārtas – 2014. un 2015. gadā – un pieprasījumu divos iepriekšējos gados – 2012. un 2013. gadā
                     
                  
               
                     
                        Kopējā starpība EUR
                     
                  
                  
                     
                        225 791 851
                     
                  
                  
                     
                        Pieprasījuma pieaugums 2014. un 2015. gadā virs 2012. un 2013. gadā konstatētā pieprasījuma
                     
                  
               
                     
                        Kopējā starpība procentos
                     
                  
                  
                     
                        63 %
                     
                  
                  
                     
                         
                     
                  
               
            
            
               II tabula
            
            
               Finanšu plānojums 2014.–2020. gadam posteņos 07 02 01, 07 02 02 un 07 02 03
            
            
                     
                        Postenis
                     
                  
                  
                     
                        Apraksts
                     
                  
                  
                     
                        2014
                     
                  
                  
                     
                        2015
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
               
                     
                        07 02 01
                     
                  
                  
                     
                        Zaļākas un resursu izlietošanā efektīvākas ekonomikas un Savienības vides politikas un tiesību aktu izstrādāšanas un īstenošanas veicināšana (ENV)
                     
                  
                  
                     
                        107 206 163
                     
                  
                  
                     
                        120 670 000
                     
                  
                  
                     
                        128 831 000
                     
                  
                  
                     
                        139 399 233
                     
                  
                  
                     
                        140 778 000
                     
                  
                  
                     
                        148 835 000
                     
                  
                  
                     
                        155 195 200
                     
                  
               
                     
                        07 02 02
                     
                  
                  
                     
                        Bioloģiskās daudzveidības izzušanas apturēšana un daudzveidības atjaunošana (NAT)
                     
                  
                  
                     
                        139 446 000
                     
                  
                  
                     
                        147 832 750
                     
                  
                  
                     
                        157 206 000
                     
                  
                  
                     
                        165 584 150
                     
                  
                  
                     
                        200 092 250
                     
                  
                  
                     
                        211 620 000
                     
                  
                  
                     
                        220 844 000
                     
                  
               
                     
                        07 02 03
                     
                  
                  
                     
                        Vides labākas pārvaldības un informācijas atbalstīšana visos līmeņos (GIE)
                     
                  
                  
                     
                        37 755 415
                     
                  
                  
                     
                        51 493 000
                     
                  
                  
                     
                        55 683 358
                     
                  
                  
                     
                        59 383 000
                     
                  
                  
                     
                        45 180 000
                     
                  
                  
                     
                        47 769 000
                     
                  
                  
                     
                        50 428 300
                     
                  
               
            
            
               KOMISIJAS DELEĢĒTĀ REGULA (ES) …/..
            
            
               (16.11.2017)
            
            
               par budžeta līdzekļu procenta palielināšanu projektiem, ko apakšprogrammā "Vide" atbalsta ar rīcības dotācijām projektiem, kuri atbalsta dabas un bioloģiskās daudzveidības saglabāšanu saskaņā ar Eiropas Parlamenta un Padomes 2013. gada 11. decembra Regulas (ES) Nr. 1293/2013 par vides un klimata pasākumu programmas (LIFE) izveidi un ar ko atceļ Regulu (EK) Nr. 614/2007, 9. panta 4. punktu
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2013. gada 11. decembra Regulu (ES) Nr. 1293/2013 par vides un klimata pasākumu programmas (LIFE) izveidi un ar ko atceļ Regulu (EK) Nr. 614/2007
                  15
               , un jo īpaši tās 9. pantu 4. punktu,
            
            
               tā kā:
            
            
               (1)Nosacījumi budžeta līdzekļu procenta palielināšanai par ne vairāk kā 10 % LIFE regulas 9. panta 3. punktā minētajiem projektiem, kuri atbalsta dabas un bioloģiskās daudzveidības saglabāšanu, ir izpildīti, jo līdzekļu kopapjoms, kas divos gados pēc kārtas pieprasīts ar priekšlikumiem, uz kuriem attiecas prioritārā joma "Daba un bioloģiskā daudzveidība" un kuri apmierina minimālās kvalitātes prasības, par vairāk nekā 20 % pārsniedz attiecīgo apjomu, kas aprēķināts diviem gadiem pirms minētajiem gadiem.
            
         
         
            
               (2)Ievērojot dabas aizsardzības direktīvu atbilstības pārbaudes
                  16
                secinājumus par vajadzību palielināt finansējuma pieejamību, lai uzlabotu direktīvu īstenošanu, un Komisijas Rīcības plāna videi, cilvēkiem un ekonomikai
                  17
                8. pasākumu, Komisija nolēma palielināt 55 % budžeta līdzekļu atvēlējumu ar apakšprogrammas "Vide" rīcības dotācijām atbalstītajiem projektiem, kuri ietilpst prioritārajā jomā “Daba un bioloģiskā daudzveidība”.
            
            
               (3)Palielinot budžeta līdzekļu procentu prioritārajā jomā "Daba un bioloģiskā daudzveidība", nav paredzēts samazināt resursus, kas atvēlēti projektiem, kurus finansē citās apakšprogrammas "Vide" prioritārajās jomas, jo plānots ikgadējs finansiālo līdzekļu apjoma pieaugums programmas LIFE īstenošanai 2018.–2020. gadā un ES līdzfinansējuma likmes pazeminājums no 60 % uz 55 % lielākajai daļai pasākumu citās rīcības dotāciju prioritārajās jomās,
            
            
               IR PIEŅĒMUSI ŠO REGULU.
            
            
               1. pants
            
            
               LIFE regulas 9. panta 3. punkta tekstu aizstāj ar šādu: "Vismaz 60,5 % budžeta līdzekļu, kas atvēlēti projektiem, kurus apakšprogrammā "Vide" atbalsta ar rīcības dotācijām, piešķir projektiem, kas atbalsta dabas un bioloģiskās daudzveidības aizsardzību."
            
            
               2. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 16.11.2017
            
            
               
                     Komisijas vārdā –
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  
                        2016. gada 16. decembra Komisijas dienestu darba dokuments SWD(2016) 472 final “ES dabas aizsardzības tiesību aktu (Putnu direktīvas un Dzīvotņu direktīvas) pārbaude: Eiropas Parlamenta un Padomes 2009. gada 30. novembra Direktīva 2009/147/EK par savvaļas putnu aizsardzību un Padomes 1992. gada 21. maija Direktīva 92/43/EEK par dabisko dzīvotņu, savvaļas faunas un floras aizsardzību” (turpmāk – “atbilstības pārbaudes SWD"), 39. lpp. 
               
               
                  
                     (2)
                  
                        2017. gada 27. aprīļa COM(2017) 198 final “Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Rīcības plāns dabai, cilvēkam un ekonomikai”, 7. lpp., 
                  http://ec.europa.eu/environment/nature/legislation/fitness_check/action_plan/communication_en.pdf
                  . 
               
               
                  
                     (3)
                  
                        OV L 347, 20.12.2013., 185. lpp.
               
               
                  
                     (4)
                  
                        Aprēķinus sk. I pielikumā.
               
               
                  
                     (5)
                  
                        Atbilstības pārbaudes SWD, 19.–20. lpp., atbilstības pārbaudes SWD 2. pielikums, 101.–113. lpp.
               
               
                  
                     (6)
                  
                        Komisijas ziņojums Eiropas Parlamentam un Padomei COM(2015) 478 final,  02.10.2015., "ES bioloģiskās daudzveidības stratēģijas līdz 2020. gadam termiņa vidusposma pārskats".
               
               
                  
                     (7)
                  
                        ES bioloģiskās daudzveidības stratēģijas līdz 2020. gadam termiņa vidusposma pārskats, 94. punkts.
               
               
                  
                     (8)
                  
                        Atbalsts ārējam neatkarīgam LIFE vidusposma pārskatam, nobeiguma ziņojums, Ecorys, 2017. gada marts (turpmāk "ārēja, neatkarīga vidusposma izvērtēšana"), https://publications.europa.eu/en/publication-detail/-/publication/7861fb60-1e7a-11e7-aeb3-01aa75ed71a1/language-en/format-PDF.
               
               
                  
                     (9)
                  
                        http://ec.europa.eu/environment/consultations/life_2016.htm 
               
               
                  
                     (10)
                  
                        38.f, 50.–53., 350.f lpp.
               
               
                  
                     (11)
                  
                        Sk. I pielikumu.
               
               
                  
                     (12)
                  
                        
                  http://ec.europa.eu/environment/nature/legislation/fitness_check/docs/study_evaluation_support_fitness_check_nature_directives.pdf
                  .
               
               
                  
                     (13)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3546&NewSearch=1&NewSearch=1
                        
               
               
                  
                     (14)
                  
                        Sīkāk sk. II pielikumā.
               
               
                  
                     (15)
                  
                        OV L 347, 20.12.2013., 185. lpp., turpmāk – “LIFE regula”. 
               
               
                  
                     (16)
                  
                        SWD(2016) 472 final (Komisijas dienestu darba dokuments "ES dabas aizsardzības tiesību aktu (Putnu direktīvas un Dzīvotņu direktīvas) atbilstības pārbaude").
               
               
                  
                     (17)
                  
                        COM(2017) 198 final un SWD(2017) 139 final (ES Rīcības plāns dabai, cilvēkam un ekonomikai).